《卜居谢晏公》
宋代·刘敞

燕雀赴广厦，鸡鹜就卑栖。我生共有托，生理与汝齐。

忧患历险艰，转徙疲东西。常慕蛮与触，所居能自赍。

哀吟蹈楚郊，主人欲招携。卜筑烦里旅，妇姑免勃溪。

此邦非故乡，习俗素所迷。颇以羁见忌，得安糁与藜。

下见贤相仁，恤隐逾天倪。阴德少阳报，眉寿至介圭。

已当受一廛，终身活灌畦。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。